**ADATKEZELÉSI TÁJÉKOZTATÓ**

A Fejér Megyei Katasztrófavédelmi Igazgatóság védelmi igazgatási feladatainak ellátásához

**Az adatkezelő megnevezése:**

Fejér Megyei Katasztrófavédelmi Igazgatóság (a továbbiakban: Fejér MKI)

**Székhelye:**

8000 Székesfehérvár, Szent Flórián Krt. 2.

**Postai címe:**

8050 Székesfehérvár, Pf.: 947.

**Telefonszáma:**

(+36-22)-512-150

**Elektronikus levélcíme:**

fejer.mki.@katved.gov.hu

**Adatvédelmi probléma vagy joggyakorlás kapcsán kihez fordulhat az érintett?**

**A Fejér MKI adatvédelmi tisztviselője:**

Dr. Kozma Gergely tűzoltó százados

Szolgálati helye: Fejér MKI Hivatal

**Elérhetősége:** (+36-22)-512-161 (vonalas telefonszám)

 fejer.mki@katved.gov.hu

# 1. Minősítést szerzett önkéntes mentőszervezetekre vonatkozó adatkezelés

A védekezési feladatokba csak a hivatásos katasztrófavédelmi szerv által szakmailag megfelelőnek minősített önkéntes mentőszervezet vonható be. A minősített önkéntes mentőszervezetek tagjairól a hivatásos katasztrófavédelmi szerv nyilvántartást vezet.

## Magában foglalja-e ez a nyilvántartás személyes adatok kezelését?

A nyilvántartásban szereplő, a minősített önkéntes mentőszervezeti tagok által rendelkezésre bocsátott adatok személyes adatok, a tagok azonosítására, elérhetőségére, szakmai és egyéb ismereteire, a külföldi kiutazáshoz szükséges oltásokra vonatkoznak.

Az adatokat a tagok a mentőszervezet útján juttatják el az adatkezelőkhöz.

Az adatok a BM Országos Katasztrófavédelmi Főigazgatóság és a Fejér MKI közös kezelésében vannak.

## Milyen célból van szükség ezekre az adatokra?

Az adatkezelés célja a minősített önkéntes mentőszervezetek védekezésbe történő bevonásának elrendelése, ennek keretében a tagok értesítése az önkéntes mentőszervezet tagja nyilvántartási számmal történő azonosítása, a lezárt kárterületre történő belépési jogosultság ellenőrzése.

A tag természetes személyazonosító adatai és arcfényképe az azonosítást, ezen belül a név és fénykép az igazolvány kiállítását szolgálja, a telefonszám elengedhetetlen a lehető leggyorsabb kapcsolatfelvételhez. A beosztás, a szakterület, szakképzettség annak megállapításához szükséges, hogy az illető milyen feladatra alkalmazható, a nyelvtudás a külföldi kárhelyszínekre történő kiküldés lehetőségének megállapításához szükséges, az útlevélszám a külföldi kiutazáshoz szükséges. Amennyiben kiutazás történik, annak megszervezéséhez szükség van az érintett személyazonosító adataira. Az oltásokra és azok érvényességi idejére vonatkozó adat ahhoz szükséges, hogy amennyiben a kárterületen fertőzésveszély áll fenn, oda az oltással rendelkezőket küldjék, vagy amennyiben a hatóidő engedi, a szükséges oltásokat a kiutazást megelőzően megkaphassák az érintettek.

## Miért jogosult az adatkezelő a személyes adatok kezelésére?

A GDPR 6. cikk (1) bekezdésének e) pontja alapján az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges a személyes adatok kezelése. Ezt a feladatot a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (Kat.) 18/A.§ (8) bekezdése határozza meg.

Az egészségügyi adatnak minősülő oltási adatokat a GDPR 9. cikk (2) bekezdésének i) pontja, a népegészségügy területét érintő közérdekből kezeljük, vagyis a határokon át terjedő súlyos egészségügyi veszélyekkel szembeni védelem biztosítása miatt.

## Továbbítja-e a nyilvántartásban szereplő személyes adatokat az adatkezelő?

Kiutazás szervezése esetén jegyfoglalás, szállás biztosítása érdekében az ehhez szükséges azonosító adatok tekintetében történik adattovábbítás. Amennyiben a kiutazási helyszín harmadik országba (EGT-n kívülre) történik, harmadik országbeli adatkezelésre is sor kerülhet.

## Mennyi ideig tárolja az adatkezelő a személyes adatokat?

A minősített önkéntes mentőszervezeti tagság megszűnése, valamint a minősített önkéntes mentőszervezet tagjának halála esetén a tag adatainak a nyilvántartásban történő kezelését meg kell szüntetni.

## Történik-e az eredeti adatkezelési céltól eltérő céllal további adatkezelés?

A nyilvántartásba történő adatbejelentést tartalmazó ügyirat tekintetében ügyvitelű célú megőrzés történik a köziratokról, a közlevéltárakról és a magánlevéltári anyag védelméről szóló 1995. évi LXVI. törvény 9.§ (1) bekezdés e) pontja alapján.

Mivel adatvédelmi incidens esetén, ha az incidens valószínűsíthetően magas kockázattal jár az érintettek jogaira és szabadságaira nézve, az adatkezelő az érintetteket kötelezően tájékoztatja, adatvédelmi incidens esetén a fenti kötelezettség teljesítése érdekében az értesítés megküldése céljából szintén sor kerülhet adatkezelésre a kapcsolattartási adatok tekintetében, a GDPR 34. cikkében foglaltak alapján.

# 2. Minősítést szerzett önkéntes mentőszervezetek tagjainak igazolványa

A minősített önkéntes mentőszervezet tagjai részére - a minősített önkéntes mentőszervezet tagjának azonosítása, a lezárt kárterületre történő belépési jogosultság ellenőrzése érdekében - a hivatásos katasztrófavédelmi szerv visszavonásig érvényes egységes mentési igazolványt ad ki.

## Tartalmaz-e az igazolvány személyes adatot?

Az igazolvány adattartalma a minősített önkéntes mentőszervezet megnevezése, a minősített önkéntes mentőszervezet tagja arcfényképe, a minősített önkéntes mentőszervezet tagja neve.

## Milyen célból van szükség ezekre az adatokra?

Az adatkezelés célja a minősített önkéntes mentőszervezet tagjának azonosítása, a lezárt kárterületre történő belépési jogosultság ellenőrzése. A név és a képmás együttesen alkalmas az azonosításra, a mentőszervezet megnevezése ahhoz szükséges, hogy megállapítható legyen, mely mentőszervezet képviseletében tartózkodik az illető a helyszínen, van-e jogosultsága a belépésre.

## Miért jogosult az adatkezelő a személyes adatok kezelésére?

A GDPR 6. cikk (1) bekezdésének e) pontja alapján az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges a személyes adatok kezelése. Ezt a feladatot a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (Kat.) 18/A. § (6) bekezdése határozza meg.

## Továbbítja-e a nyilvántartásban szereplő személyes adatokat az adatkezelő?

Nem.

## Mennyi ideig tárolja az adatkezelő a személyes adatokat?

Az igazolványt a minősített önkéntes mentőszervezet megszűnésekor, a minősített önkéntes mentőszervezeti tagság megszűnésekor, a minősített önkéntes mentőszervezet tagjának halála esetén, a minősített önkéntes mentőszervezet tagjának adataiban bekövetkezett változás esetén vagy a hivatásos katasztrófavédelmi szervvel kötött együttműködési megállapodás megszűnésekor visszavonják és érvénytelenítik.

## Történik-e az eredeti adatkezelési céltól eltérő céllal további adatkezelés?

Nem.

# 3. Polgári védelmi kötelezettséggel kapcsolatos adatkezelés

A polgári védelmi szervezetbe a polgári védelmi kötelezettség alatt álló személyt a lakóhelye szerint illetékes polgármester osztja be. Erről a polgármester jogerős határozattal tájékoztatja a hivatásos katasztrófavédelmi szerv területi szervét, valamint a beosztottak adatairól a hadkiegészítő parancsnokságot.

Az így átadott adatok felhasználásával a polgári védelmi kötelezettség teljesítésével kapcsolatos feladatok végrehajtása céljából a hivatásos katasztrófavédelmi szerv nyilvántartást vezet a polgári védelmi kötelezettség alatt álló személyekről.

A nyilvántartás tekintetében a BM Országos Katasztrófavédelmi Főigazgatóság és Fejér MKI közös adatkezelést végeznek.

A polgármestertől származó adatokon túl a hivatásos katasztrófavédelmi szerv az adatkezelési cél megvalósítása érdekében az alábbi adatforrásokból is igényelhet adatot:

* a munkáltató, egyéni vállalkozó által teljesített adatszolgáltatás,
* a hadkiegészítő parancsnokság nyilvántartása,
* a személyi adat- és lakcímnyilvántartás,
* a közúti közlekedési nyilvántartó szerv által vezetett járműnyilvántartás.

## Magában foglalja-e ez személyes adatok kezelését?

A polgári védelmi szervezetbe beosztottakról természetes személyazonosító, elérhetőségi, munkavégzéssel és képzettséggel kapcsolatos adatokat kezel az adatkezelő.

## Milyen célból van szükség ezekre az adatokra?

Az adatkezelés célja a polgári védelmi kötelezettség teljesítésével kapcsolatos feladatok végrehajtása, a polgári védelmi kötelezettség teljesítése, az igazolványban szereplő adatok ellenőrzése.

A fenti célokhoz szükséges az érintett azonosítása, hogy a polgári védelmi kötelezettség teljesítése során őt olyan feladat ellátására osszák be, amelynek teljesítésére végzettsége, korábbi tapasztalatai és aktuális szakmai ismeretei alapján képes és alkalmas. A lakóhely vagy tartózkodási hely a kapcsolattartás érdekében szükséges.

## Miért jogosult az adatkezelő a személyes adatok kezelésére?

A GDPR 6. cikke (1) bekezdésének e) pontja alapján az adatkezelőre ruházott közhatalmi jogosítvány gyakorlásának keretében végrehajtott feladat végrehajtásához szükséges a személyes adatok kezelése. Ezt a feladatot a Kat. 71.§ (1) bekezdés 72.§ (4) bekezdése határozza meg.

## Továbbítja-e a nyilvántartásban szereplő személyes adatokat az adatkezelő?

A hivatásos katasztrófavédelmi szerv és a hadkiegészítő parancsnokság a hadkötelezettség elsődlegességének érvényesítése céljából a nyilvántartásban szereplő adatokat legalább évente egy alkalommal egyezteti.

## Mennyi ideig tárolja az adatkezelő a személyes adatokat?

A polgári védelmi szervezetbe történő beosztás megszűnéséig.

## Történik-e az eredeti adatkezelési céltól eltérő céllal további adatkezelés?

Mivel adatvédelmi incidens esetén, ha az incidens valószínűsíthetően magas kockázattal jár az érintettek jogaira és szabadságaira nézve, az adatkezelő az érintetteket kötelezően tájékoztatja, adatvédelmi incidens esetén a fenti kötelezettség teljesítése érdekében az értesítés megküldése céljából szintén sor kerülhet adatkezelésre a kapcsolattartási adatok tekintetében, a GDPR 34. cikkében foglaltak alapján.

# 4. Katasztrófaveszély, kiterjedt káresemény és veszélyhelyzet idején felvett nyilvántartás

Katasztrófaveszély, kiterjedt káresemény vagy veszélyhelyzet esetén sor kerülhet egy adott területen lakó személyek kitelepítésére, kimenekítésére.

## A feladatellátás során történik-e személyes adatok kezelése?

A fenti feladat elvégzése katasztrófavédelmi intézkedésekkel érintett, a polgári védelmi szervezetbe nem beosztott természetes személyek személyazonosító adataira, lakóhelyére és ideiglenes tartózkodási helyére vonatkozó személyes adatok kezelésével jár.

## Milyen célból van szükség ezekre az adatokra?

Katasztrófaveszély, kiterjedt káresemény vagy veszélyhelyzet esetén az intézkedések elősegítése céljából. Amennyiben kitelepítés, kimenekítés történik, elengedhetetlen annak nyomon követése, hogy egy érintett területen lakó személyeket maradéktalanul sikerült-e ideiglenesen elhelyezni, és abban az esetben, ha az adott lakcímre már lehetséges a visszatérés, az erről szóló értesítés érdekben az érintettek hol érhetőek el.

## Miért jogosult az adatkezelő a személyes adatok kezelésére?

A GDPR 6. cikke (1) bekezdésének e) pontja alapján az adatkezelőre ruházott közhatalmi jogosítvány gyakorlásának keretében végrehajtott feladat végrehajtásához szükséges a személyes adatok kezelése. Ezt a feladatot a tagállami jogban a Kat. 72.§ (10) bekezdése határozza meg.

## Továbbítja-e a nyilvántartásban szereplő személyes adatokat az adatkezelő?

A kitelepítés és befogadás szervezése, és a polgári védelmi szervezetbe történő beosztás céljából a polgármesterek, az ismeretlen helyen tartózkodó személy tartózkodási helyének meghatározása céljából a rendőrség, a Magyar Vöröskereszt, valamint egyéb karitatív szervezetek felé történhet adattovábbítás, a hozzátartozóját kereső személy felé pedig felvilágosítás adható.

## Mennyi ideig tárolja az adatkezelő a személyes adatokat?

A személyes adatok a cél megvalósulásáig, de legfeljebb a katasztrófaveszély, kiterjedt káresemény, veszélyhelyzet időtartamát követő 3 hónapig kezelhetőek, ezt követően a nyilvántartás teljes tartalmát törölni kell.

## Történik-e az eredeti adatkezelési céltól eltérő céllal további adatkezelés?

Mivel adatvédelmi incidens esetén, ha az incidens valószínűsíthetően magas kockázattal jár az érintettek jogaira és szabadságaira nézve, az adatkezelő az érintetteket kötelezően tájékoztatja, adatvédelmi incidens esetén a fenti kötelezettség teljesítése érdekében az értesítés megküldése céljából szintén sor kerülhet adatkezelésre a kapcsolattartási adatok tekintetében, a GDPR 34. cikkében foglaltak alapján.

# 5. Gazdasági, anyagi szolgáltatásra kötelezettekkel kapcsolatos adatkezelés

A gazdasági és anyagi szolgáltatási kötelezettséget az érintett székhelye vagy lakóhelye szerint illetékes polgármester határozatával állapítja meg.

E szolgáltatás lehet meghatározott gazdasági és anyagi szolgáltatás teljesítése vagy a szolgáltatás igénybevételének tűrése, valamely tevékenységtől való tartózkodás, az igénybevételhez szükséges előkészületi tevékenység, illetve az igénybevétel tervezéséhez szükséges adatok közlése is.

Erről a polgármester végleges határozattal tájékoztatja a hivatásos katasztrófavédelmi szerv területi szervét.

Az így átadott adatok felhasználásával a katasztrófavédelmi feladatok végrehajtása érdekében a hivatásos katasztrófavédelmi szerv nyilvántartást vezet a szolgáltatási kötelezettség alatt álló személyekről, illetve technikai eszközökről, melyek kötelezettség alatt álló személy, valamint technikai eszköz kezelőjének természete személyazonosító és elérhetőségi adatait tartalmazza.

A nyilvántartás tekintetében a BM Országos Katasztrófavédelmi Főigazgatóság és a Fejér MKI közös adatkezelést végeznek.

## Magában foglalja-e ez személyes adatok kezelését?

A szolgáltatási kötelezettség alatt álló személyekről, illetve technikai eszközök kezelőiről természetes személyazonosító, elérhetőségi, munkavégzéssel és képzettséggel kapcsolatos adatokat kezel az adatkezelő.

## Milyen célból van szükség ezekre az adatokra?

Az adatkezelés célja katasztrófaveszély, kiterjedt káresemény vagy veszélyhelyzet esetén a káresemény felszámolásához szükséges intézkedések mielőbbi végrehajtása.

A fenti célokhoz szükséges az érintett azonosítása, hogy a polgári védelmi kötelezettség teljesítése során őt olyan feladat ellátására osszák be, amelynek teljesítésére az általa nyújtott szolgáltatás vagy a rendelkezésére álló technikai eszköz útján képes és alkalmas. A lakóhely vagy tartózkodási hely és a telefonszám a kapcsolattartás érdekében szükséges.

## Miért jogosult az adatkezelő a személyes adatok kezelésére?

A GDPR 6. cikke (1) bekezdésének e) pontja alapján az adatkezelőre ruházott közhatalmi jogosítvány gyakorlásának keretében végrehajtott feladat végrehajtásához szükséges a személyes adatok kezelése. Ezt a feladatot a Kat. 71.§ (2) bekezdése határozza meg.

## Továbbítja-e a nyilvántartásban szereplő személyes adatokat az adatkezelő?

Nem.

## Mennyi ideig tárolja az adatkezelő a személyes adatokat?

A gazdasági anyagi szolgáltatási kötelezettség megszűnéséig.

## Történik-e az eredeti adatkezelési céltól eltérő céllal további adatkezelés?

Mivel adatvédelmi incidens esetén, ha az incidens valószínűsíthetően magas kockázattal jár az érintettek jogaira és szabadságaira nézve, az adatkezelő az érintetteket kötelezően tájékoztatja, adatvédelmi incidens esetén a fenti kötelezettség teljesítése érdekében az értesítés megküldése céljából szintén sor kerülhet adatkezelésre a kapcsolattartási adatok tekintetében, a GDPR 34. cikkében foglaltak alapján.

# 6. Katasztrófavédelmi veszély-elhárítási tervekkel kapcsolatos adatkezelés

A veszély-elhárítási tervezés elsődleges célja, hogy a különböző veszélyeztető tényezők kockázatainak azonosítása és elemzése útján egységes dokumentumrendszer alakuljon ki, amely a katasztrófavédelemi feladatokat és intézkedéseket a szükséges személyi, anyagi és technikai eszközök hozzárendelésével tartalmazza.

A tervek készítésének szabályait, a tervkészítésre kötelezettek körét, a tervek tartalmát, valamint a jóváhagyás rendjét a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény végrehajtásáról szóló **234/2011 (XI. 10.) Korm. rendelet** tartalmazza.

A Fejér MKI-nál települési veszély-elhárítási terv, hatósági határozattal erre kijelölt gazdálkodó szerv munkahelyi veszély-elhárítási terv, a hivatásos katasztrófavédelmi szerv helyi szervének összesített terve, területi veszély-elhárítási terv található meg.

## Magában foglalja-e ez a tevékenység személyes adatok kezelését?

A veszély-elhárítási tervek tartalmaznak személyes adatokat,a veszély-elhárítás különböző szintű terveiben szereplő személyek, a helyi védelmi bizottság elnöke, elnökhelyettesei, munkacsoport-vezetői, polgármester, a megyei védelmi bizottság elnöke, elnökhelyettesei, valamint az 1., 3. és 5. pontokban feltüntetett személyek személyazonosításra és kapcsolattartásra szolgáló adatait.

## Milyen célból van szükség ezekre az adatokra?

Az adatkezelés célja a katasztrófák elleni védekezés biztosítása, szakmai irányítása, támogatása, végrehajtási feladatok teljesítése.

## Miért jogosult az adatkezelő a személyes adatok kezelésére?

A GDPR 6. cikke (1) bekezdésének e) pontja alapján az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges a személyes adatok kezelése. Ezt a feladatot a Kat. 52.§ j) pontja, valamint a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény végrehajtásáról szóló 234/2011. (XI. 10.) Korm. r. 9. § (1) bekezdése, 11. § (1) bekezdése, 12. § (1) bekezdései, valamint a 2. melléklet d) pontja határozza meg.

## Továbbítja-e a nyilvántartásban szereplő személyes adatokat az adatkezelő?

Nem.

## Mennyi ideig tárolja az adatkezelő a személyes adatokat?

A veszély-elhárítás különböző szintű terveiben szereplő személyek, a helyi védelmi bizottság elnöke, elnökhelyettesei, munkacsoport-vezetői, polgármester, a megyei védelmi bizottság elnöke, elnökhelyettesei vonatkozásában ezen beosztásuk betöltéséig tart az adatkezelés, polgármester által hozott határozattal beosztott személyek esetén, pedig a felmentésükig.

## Történik-e az eredeti adatkezelési céltól eltérő céllal további adatkezelés?

Nem.

# Milyen jogok illetik meg az érintettet a fenti adatkezelések kapcsán?

*Az egyes jogok ismertetését követő táblázat alatt jelenítjük meg a tájékoztatóban szereplő egyes adatkezelési célok tekintetében gyakorolható jogokat összefoglaló táblázatot.*

## Hozzáférés:

Az érintett jogosult arra, hogy az adatkezelőnél érdeklődjön, és tőle visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy az alábbiakról tájékoztatást kapjon:

* az adatkezelés céljai;
* az érintett személyes adatok kategóriái;
* azon címzettek vagy címzettek kategóriái, akikkel, illetve amelyekkel a személyes adatokat közölték vagy közölni fogják, ideértve különösen a harmadik országbeli címzetteket, illetve a nemzetközi szervezeteket;
* adott esetben a személyes adatok tárolásának tervezett időtartama, vagy ha ez nem lehetséges, ezen időtartam meghatározásának szempontjai;
* az érintett azon joga, hogy kérelmezheti az adatkezelőtől a rá vonatkozó személyes adatok helyesbítését, törlését vagy kezelésének korlátozását, és tiltakozhat az ilyen személyes adatok kezelése ellen;
* a valamely felügyeleti hatósághoz címzett panasz benyújtásának joga;
* ha az adatokat nem az érintettől gyűjtötték, a forrásukra vonatkozó minden elérhető információ;
* a GDPR 22. cikk (1) és (4) bekezdésében említett automatizált döntéshozatal ténye, ideértve a profilalkotást is, valamint legalább ezekben az esetekben az alkalmazott logikára és arra vonatkozó érthető információk, hogy az ilyen adatkezelés milyen jelentőséggel bír, és az érintettre nézve milyen várható következményekkel jár.

Amennyiben az érintett saját személyes adatairól másolatot kér, az adatkezelő azt az érintett rendelkezésére bocsátja.

Az érintett által kért további másolatokért a Fejér MKI a közérdekűadat-megismerési igényekre vonatkozó költségtérítési szabályok szerint díjat számolhat fel. A költségtérítés lehetséges mértékéről az adatkezelő a kapcsolatfelvételkor tájékoztatást ad.

Ha az érintett elektronikus úton nyújtotta be a kérelmet, az információkat a Fejér MKI elektronikus formátumban bocsátja rendelkezésére, kivéve, ha azokat más formátumban kéri.

A másolat igénylésére vonatkozó jog nem érintheti hátrányosan mások jogait és szabadságait, így például mások személyes adata nem igényelhető, kivéve a telefonon történő bejelentésről készült hanganyag esetét, mert az teljes egészében kikérhető.

## Helyesbítés:

Az érintett jogosult arra, hogy kérésére az adatkezelő indokolatlan késedelem nélkül helyesbítse a rá vonatkozó pontatlan személyes adatokat, továbbá jogosult arra, hogy kérje a hiányos személyes adatok – egyebek mellett kiegészítő nyilatkozat útján történő – kiegészítését. Az adatváltozást, amennyiben azok azonosító adatok, igazolni kell.

## Törlés:

﻿Az érintett jogosult arra, hogy kérésére az adatkezelő indokolatlan késedelem nélkül törölje a rá vonatkozó személyes adatokat, az adatkezelő pedig köteles arra, hogy az érintettre vonatkozó személyes adatokat indokolatlan késedelem nélkül törölje, amennyiben a GDPR 17. cikk (1) bekezdésében felsorolt indokok valamelyike fennáll.

A személyes adatok törléséhez való jog a tájékoztatóban szereplő adatok tekintetében a GDPR 17. cikke (3) bekezdésének b) pontja alapján a jogi kötelezettség teljesítéséhez vagy közhatalmi ﻿jogosítvány gyakorlásának keretében végzett feladat végrehajtásához szükséges adatkezelések tekintetében nem alkalmazandó.

Az érintett hozzájárulásán alapuló adatkezelés, vagyis a bejelentésekről készült hanganyag tekintetében az alábbi indokok relevánsak:

* a személyes adatok az adatkezelési célhoz nem szükségesek pl. a telefonon történt bejelentés nyilvánvalóan téves volt
* az érintett visszavonta a hozzájárulását, és az adatkezelés más jogalap hiányában nem folytatható, pl. ha eseménykezelésre nem kerül sor. Más jogalapnak minősül az eseménykezelésen túl pl., amennyiben a jelzés szándékosan valótlan volt, és az adatkezelő ennek következtében feljelentést tesz
* a személyes adatok kezelése jogellenes
* a személyes adatokat az adatkezelőre alkalmazandó uniós vagy tagállami jogban előírt jogi kötelezettség teljesítéséhez törölni kell.

## Adatkezelés korlátozása:

Ha az adatkezelés korlátozás alá esik, az ilyen személyes adatokat a tárolás kivételével csak az érintett hozzájárulásával, vagy jogi igények előterjesztéséhez, érvényesítéséhez vagy védelméhez, vagy más természetes vagy jogi személy jogainak védelme érdekében, vagy az Unió, illetve valamely tagállam fontos közérdekéből lehet kezelni.

Az érintett az alábbi esetekben jogosult arra, hogy kérésére az adatkezelő korlátozza az adatkezelést:

* az érintett vitatja a személyes adatok pontosságát, ez esetben a korlátozás arra az időtartamra vonatkozik, amely lehetővé teszi, hogy az adatkezelő ellenőrizze a személyes adatok pontosságát;
* az adatkezelés jogellenes, és az érintett ellenzi az adatok törlését, és ehelyett kéri azok felhasználásának korlátozását;
* az adatkezelőnek már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez.

## Adatkezelés elleni tiltakozás:

A tiltakozáshoz való jog ﻿gyakorlása esetén az adatkezelő a személyes adatokat nem kezelheti tovább, kivéve, ha bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

Az érintett hozzájárulásán és a jogi kötelezettségen alapuló adatkezeléseknél a GDPR 21. cikk (1) bekezdésében foglaltak alapján nem gyakorolható.

## Adathordozhatósághoz való jog:

az érintett jogosult az általa az adatkezelő rendelkezésére bocsátott adatait megkapni

* tagolt, széles körben használt, géppel olvasható formátumban
* jogosult más adatkezelőhöz továbbítani
* kérheti az adatok közvetlen továbbítását a másik adatkezelőhöz – ha ez
technikailag megvalósítható
* kivéve: közérdekű, vagy közhatalmú jog gyakorlása céljából végzett adatkezelés

Ez az érintetti jog akkor gyakorolható, ha automatizált módon történik az adatkezelés, és az adatkezelő az adatokat az érintett hozzájárulása vagy a szerződéses jogalap alapján kezeli.

**1. táblázat: Érintetti jog**

|  |  |  |
| --- | --- | --- |
| **Érintetti jog megnevezése** | **Mely adatkezelések esetén gyakorolható?** | **Hogyan gyakorolható** |
| Hozzáférés - tájékoztatás | - minősítést szerzett önkéntes mentőszervezetek tagjainak igazolványa,- minősítést szerzett önkéntes mentőszervezetek tagjainak adatai,- polgári védelemre kötelezettséggel kapcsolatos adatkezelés,- katasztrófaveszély, kiterjedt káresemény és veszélyhelyzet idején felvett nyilvántartás,- gazdasági, anyagi szolgáltatásra kötelezettekkel kapcsolatos adatkezelés,- katasztrófavédelmi veszély-elhárítási tervekkel kapcsolatos adatkezelés | Az adatvédelmi tisztviselő részére küldött kérelem útján, melyet az e-papír rendszeren (https://epapir.gov.hu/) lehet benyújtani. |
| Hozzáférés - másolat | - minősítést szerzett önkéntes mentőszervezetek tagjainak igazolványa,- minősítést szerzett önkéntes mentőszervezetek tagjainak adatai,- polgári védelemre kötelezettséggel kapcsolatos adatkezelés,- katasztrófaveszély, kiterjedt káresemény és veszélyhelyzet idején felvett nyilvántartás,- gazdasági, anyagi szolgáltatásra kötelezettekkel kapcsolatos adatkezelés,- katasztrófavédelmi veszély-elhárítási tervekkel kapcsolatos adatkezelés | Az adatvédelmi tisztviselő részére küldött kérelem útján, melyet az e-papír rendszeren (https://epapir.gov.hu/) lehet benyújtani. |
| Helyesbítés | - minősítést szerzett önkéntes mentőszervezetek tagjainak igazolványa,- minősítést szerzett önkéntes mentőszervezetek tagjainak adatai,- polgári védelemre kötelezettséggel kapcsolatos adatkezelés,- katasztrófaveszély, kiterjedt káresemény és veszélyhelyzet idején felvett nyilvántartás,- gazdasági, anyagi szolgáltatásra kötelezettekkel kapcsolatos adatkezelés,- katasztrófavédelmi veszély-elhárítási tervekkel kapcsolatos adatkezelés | Az adatvédelmi tisztviselő részére küldött kérelem útján, melyet az e-papír rendszeren (https://epapir.gov.hu/) lehet benyújtani. |
| Törlés | A törléshez való jog a tájékoztatóban szereplő adatok tekintetében nem gyakorolható, mert az adatok a közhatalmi ﻿jogosítvány gyakorlásának keretében végzett feladat végrehajtásához szükségesek. |  |
| Adatkezelés korlátozása | - minősítést szerzett önkéntes mentőszervezetek tagjainak igazolványa,- minősítést szerzett önkéntes mentőszervezetek tagjainak adatai,- polgári védelemre kötelezettséggel kapcsolatos adatkezelés,- katasztrófaveszély, kiterjedt káresemény és veszélyhelyzet idején felvett nyilvántartás,- gazdasági, anyagi szolgáltatásra kötelezettekkel kapcsolatos adatkezelés,- katasztrófavédelmi veszély-elhárítási tervekkel kapcsolatos adatkezelés | Az adatvédelmi tisztviselő részére küldött kérelem útján, melyet az e-papír rendszeren (https://epapir.gov.hu/) lehet benyújtani. |
| Adatkezelés elleni tiltakozás | - minősítést szerzett önkéntes mentőszervezetek tagjainak igazolványa,- minősítést szerzett önkéntes mentőszervezetek tagjainak adatai,- polgári védelemre kötelezettséggel kapcsolatos adatkezelés,- katasztrófaveszély, kiterjedt káresemény és veszélyhelyzet idején felvett nyilvántartás,- gazdasági, anyagi szolgáltatásra kötelezettekkel kapcsolatos adatkezelés,- katasztrófavédelmi veszély-elhárítási tervekkel kapcsolatos adatkezelés | Az adatvédelmi tisztviselő részére küldött kérelem útján, melyet az e-papír rendszeren (https://epapir.gov.hu/) lehet benyújtani. |
| Adathordozhatósághoz való jog | Az adathordozhatósághoz való jog a tájékoztatóban szereplő adatok tekintetében nem gyakorolható, mert nem történik automatizált módon történő adatkezelés. |  |

A kérelmek ügyintézési határideje 25 nap, a tiltakozási jog esetén 15 nap. A kérelem elbírálásának eredményéről az érintettet az adatkezelő tájékoztatja. Amennyiben a jogok gyakorlása során kétség merül fel az adatkezelőben, hogy a kérelem valóban az érintettől származik, saját jogszerű adatkezelése és az érintett védelme érdekében további információkat kérhet.

Az adatkezelő az érintettet, akinek a kérésére korlátozták az adatkezelést, az adatkezelés korlátozásának feloldásáról előzetesen tájékoztatja.

Az adatkezelő az adatok helyesbítése, törlése, az adatkezelés korlátozása esetén mindenkit tájékoztat, akihez az érintett adatait továbbította.

Amennyiben az nem történik meg, lehetetlennek bizonyul, vagy aránytalanul nagy erőfeszítést igényel, az adatkezelő ennek tényéről és okáról az érintettet a kérelemre adott válaszában tájékoztatja.

**Felügyeleti hatósághoz és bírósághoz fordulás joga:**

Ha az érintett úgy érzi, hogy az adatkezelés során sérelem érte, annak tényét a helyzet rendezése érdekében az adatkezelő adatvédelmi tisztviselője felé jelezheti.

Amennyiben a megkeresés nem vezetett eredményre, az érintett Infotv. 52. § alapján a Nemzeti Adatvédelmi és Információszabadság Hatóságnál bejelentést tehet, továbbá az Infotv. 22. § szerint, valamint a polgári törvénykönyvről szóló 2013. évi V. törvény Második Könyvének III. része alapján akár a lakóhelye szerint illetékes törvényszékhez is fordulhat.

A Nemzeti Adatvédelmi és Információszabadság Hatóság elérhetősége:

Postacím: 1363 Budapest, Pf.: 9.

Telefon: +36 (1) 391-1400

Elektronikus postacím: ugyfelszolgalat@naih.hu

Honlap: https://www.naih.hu/